કૃષિ પ્રધાન દેશમાં કૃષિ પેદાશોના ભાવ કાબુમાં નથી રહેતાં એ વાતથી ખફા હરવિંદર નામનાં યુવાને કૃષિ મંત્રી શરદ પવારને લાફો ઠોકી દીધો એ વાત ‘સ્લેપ ગેટ’ તરીકે આજકાલ ખુબ ચગી છે. મોટાં મોટાં નેતાઓએ કદાચ ‘કાલે આપણો વારો આવે તો?’ એ ડરથી આ આખી ઘટનાને વખોડી કાઢી છે. પણ મોંઘવારીથી ત્રસ્ત લોકોએ આ ઘટનામાં પોતે જે નથી કરી શકતાં એ કોઈએ કરી દેખાડ્યું એ વાત પર આનંદ વ્યક્ત કર્યો છે. ગાંધી ટોપી પહેરતાં અણ્ણા હઝારેએ તો ઉતાવળમાં ‘એક જ તમાચો માર્યો?’ જેવા પ્રશ્ન દ્વારા ઘણાં બધાની લોકોની અને પોતાની લાગણી સ્પષ્ટ શબ્દોમાં વ્યક્ત કરી દીધી હતી.